CELEX: 62011CN0522
Language: mt
Date: 2011-10-13 00:00:00
Title: Kawża C-522/11: Talba għal deċiżjoni preliminari mressqa mill-Guidice di Pace di Lecce (l-Italja) fit- 13 ta’ Ottubru 2011 — Proċeduri kriminali kontra Abdoiul Khadre Mbaye

17.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 370/17
            
         Talba għal deċiżjoni preliminari mressqa mill-Guidice di Pace di Lecce (l-Italja) fit-13 ta’ Ottubru 2011 — Proċeduri kriminali kontra Abdoiul Khadre Mbaye
   (Kawża C-522/11)
   2011/C 370/29
   Lingwa tal-kawża: it-Taljan
   
      Qorti tar-rinviju
   
   Guidice di Pace di Lecce
   
      Parti fil-kawża prinċipali
   
   Abdoul Khadre Mbaye
   
      Domandi preliminari
   
   
               (1)
            
            
               L-Artikolu 2(2)(b) tad-Direttiva 2008/115/KE (1) jipprekludi l-possibbiltà li tiġi applikata din id-direttiva anki meta d-dispożizzjoni ta dritt nazzjonali (l-Artikolu 10a tat-test uniku 286.98) tissanzjona d-dħul jew is-soġġorn illegali bil-miżura ta’ espulsjoni bħala sostituzzjoni għall-piena?
            
         
               (2)
            
            
               Id-direttiva Komunitarja fuq ir-ritorn ta’ ċittadini ta’ pajjiżi terzi tipprekludi l-possibbiltà li tiġi ssanzjonata kriminalment is-sempliċi presenza tal-barrani fuq it-territorju nazzjonali, irrispettivament mit-tlestija tal-proċedura amministrattiva ta’ ritorn prevista fil-leġiżlazzjoni nazzjonali u fl-istess direttiva?
            
         
      (1)  ĠU L 348, p. 98.